Драги петаци,

Ево нас на крају школске године. Имате да урадите још неколико задатака и онда почиње распуст!

1. У Читанци треба прочитати одломак из роман ***Робинзон Крусо* Данијела Дефоа** (страна 217). Коме се одломак допадне, може прочитати током лета роман у целости (није обавезно).
2. Из Читанке прочитати и одломак из приповетке ***Месец над тепсијом* Горана Петровића** (страна 224).
3. У Граматици прочитати лекцију **Уочавање разлике између говорног и писаног језика** на страни 176 - 178. и урадити задатке који се налазе у њој. Урађене задатке НЕ ТРЕБА слати.
4. У Граматици на страни 194. прочитати лекцију **Уочавање и отклањање безначајних појединости и сувишних речи у тексту и говору** и урадити задатке који се налазе у њој. Урађене задатке НЕ ТРЕБА слати.
5. У Ес-дневнику можете видети своје закључне оцене.

Пријатан и весео распуст жели вам ваша наставница Даниела!

